Proiectul de hotărâre de Guvern privind declararea Lacului Văcăreşti, parc natural şi instituirea regimului de arie naturală protejată, a fost pus în dezbatere publică de Ministerul Mediului.

Proiectul de HG privind declararea zonei naturale Lacul Văcărești ca parc natural și instituirea regimului de arie naturală protejată a fost supus vineri dezbaterii publice de către Ministerul Mediului, Apelor şi Pădurilor.

Începând de vineri, 18 septembrie, proiectul de Hotărâre de Guvern pentru înființarea Parcului Natural Văcărești se află în dezbatere publică pe site-ul Ministerului Mediului, Apelor și Pădurilor. Proiectul poate fi consultat pe pagina electronică a Ministerului, la adresa: http://www.mmediu.ro/.../mmap-supune-dezbaterii-publice-p.../945

De-a lungul celor 30 de zile necesare dezbaterii, Asociația Parcul Natural Văcărești, promotorul operațiunilor de înființare a parcului, va pune la dispoziția publicului larg fotografii, știri și informații despre proiect în vederea asigurării unei cât mai eficiente dezbateri publice.

Cu această ocazie invităm toți factorii interesați, iubitori ai naturii, locuitori ai Capitalei, public larg, instituții publice și de învățământ sau firme private, să trimită Ministerului Mediului idei, sugestii si propuneri cu privire la proiectul de infiintare al Parcului Natural Văcărești. Puteți face acest lucru contactând personalul instituției prin intermediul poștei electornice la adresa: cristina.irimia@mmediu.ro sau prin curierat clasic la adresa Bd ul Libertății, nr 12, Sector 5, Bucuresti.

Reamintim că zona verde - albastră, măsurând 183 de ha, situată în sudul Capitalei, se află în procedură de transformare în arie naturală protejată. Dosarul pe baza căruia acest fapt se realizează este depus la Ministerul Mediului, Apelor și Pădurilor și conține Studiul de Fundamentare Științifică, Avizul Academiei Române, Hotărârea Consiliului General al Capitalei de avizare a Parcului Natural Văcărești, documente cadastrale și punctele de vedere ai proprietarilor și ai administratorilor zonei.

Puteți solicita mai multe detalii contactând echipa Asociației Parcul Natural Văcărești la adresa contact@parcnaturalvacaresti.ro sau telefonic la nr. 0729199396, Dan Bărbulescu, Director Executiv.

Viitorul parc natural va fi administrat de un director, un ranger, un responsabil de relaţii cu comunităţile, educaţie ecologică şi turism, un biolog, un specialist în tehnologia informaţiei şi un economist, scrie romaniatv.net.

Limitele Parcului Natural Văcăreşti vor fi marcate în teren de administraţia parcului, în termen de 18 luni de la constituirea acesteia, prin aplicarea semnelor distinctive, stabilite şi utilizate de Comisia pentru ocrotirea monumentelor naturii din cadrul Academiei Române, la distanţe cuprinse între 50 de metri şi 200 de metri.

În vederea dezvoltării ecoturismului, administratorii drumurilor publice vor amplasa indicatoare rutiere pe drumurile pe care le administrează, pentru semnalizarea adecvată a rutelor către Parcul Natural Văcăreşti, în termen de 12 luni de la intrarea în vigoare a prezentei hotărâri, se mai prevede în proiect.

Proiectul de HG are la bază studiul de fundamentare ştiinţifică întocmit de Asociaţia Salvaţi Dunărea şi Delta şi avizat, în iunie 2013, de Comisia pentru Ocrotirea Monumentelor Naturii din cadrul Academiei Române.

Cetățenii și instituțiile interesate pot transmite opinii/propuneri/sugestii, în termen de 30 de zile de la data publicării pe site, la Ministerul Mediului, Apelor și Pădurilor, Directia Biodiversitate.

Consilierii generali au avizat, pe 28 mai, suprafaţa administrativă ce va urma să facă parte din aria naturala protejată „Parcul Natural Văcăreşti". Anterior, primarul general Sorin Oprescu s-a întâlnit cu reprezentanții Asociației Parcul Natural Văcărești și cu responsabilii Direcției de Mediu din Primăria Municipiului București, pentru a discuta despre suprafața viitorului Parc Natural Văcărești.

Etichete: Delta Bucureștiului, delta văcărești, Ministerul Mediului, parc vacaresti, proiect de lege